Setu amañ ul levr am eus lennet neus ket gwerso, en tapet em boa un tamm dre zegouezh en ur stal traoù kozh. An trede embannadur eo, kar al levr-mañ a oa bet embannet e 1979 evit ar wezh kentañ get an  titl Demain la décroissance. An embannadur-mañ zo bet kreskaet un tamm. An aozer, Nicholas Georgescu-Roegen, a zo a orin a vro Roumani hag a zo aet da chom dar Stadoù-Unanet goude. Komz a ra a-barzh ag ar produiñ, ag an ekonomiezh, gwelet get sell ar fizik, hag eil lezenn an termodinamik. Al lezenn-mañ (arabat bout spontet get he anv !) a lâr (eh an da lâret deoch e galleg evel ma m boa desket er skol-veur) Lentropie dun système isolé ne peut que croître au cours dune transformation irréversible,  donc réelle. An añtropi-se zo en ur mod un dra hag a vuzul an energiezh nheller ket implij; da skouer, un douzerez dre voteur a implij esañs evit gober ur labour, ha teurel a ra tommder en aer ivez. Pa vez graet ar bilañs, ar pezh zo goude (tommder + labour graet) neus ket mui moaien da lakaat en tu arall evit implij en-dro an energiezh.